**PROIECT DE LECTIE**

Disciplina: **Dezvoltare personală**

**Clasa a II-a**

**Titlul temei**: ***Eu și ceilalți***

**Competențe specifice :**

* 1. Explorarea abilităţilor de relaţionare cu ceilalţi

2.3 Utilizarea unor elemente de ascultare activă

* 1. Stabilirea unor asemănări şi deosebiri între sine şi ceilalţi, după criterii simple

2.1. Exprimarea emoţiilor de bază în situaţii variate

3.3. Identificarea hobby-urilor, a unor jocuri și activităților preferate

Obiectivele lecției:

O.1.1.1- să identifice asemănările şi deosebirile dintre sine şi ceilalţi colegi

O.2.1.2- să exemplifice emoțiile proprii trăite în diferite situații

O.2.2.3- să selecteze expresiile corporale, faciale, verbale simple dintr-un material video urmărit

O.3.3.4-să realizeze mascota/ drapelul/ stema/ imnul grupului conform hobby-urilor, jocurilor și activităților preferate

**Resurse materiale**:

- imagini cu personaje ilustrate în diverse situații, videoproiector, laptop, internet, coli printate, creioane/pixuri, lipici, coli colorate, foarfece, markere, coli A3.

***Metode și procedee****:*

- jocuri (de cunoaștere, didactic), brainstorming, explicația, conversație euristică, exercițiul,

munca independentă, problematizarea, diferite tehnici de ascultare activă

***Forme de organizare***:

- activități frontale, în perechi, grupe;

Forme și tehnici de evaluare: observarea sistematică, aprecieri verbale, temă de lucru în clasă,

inter-evaluarea

***Discipline integrate***: MM, AVAP, CLR

**Scenariu didactic:**

1. ***Captarea atenţiei***

Jocul “Roata emoțiilor”, pentru exemplificarea unor emoții proprii trăite în diferite situații

<https://wordwall.net/resource/1761966/roata-emotiilor>

”Cum te simţi în diverse situații?”:

 ai mers în vizită la bunici,

 ai oferit un cadou mamei tale,

 a fost o furtună puternică,

 a trebuit să îţi refaci o temă,

 te-ai certat cu cel mai bun prieten,

 ai reuşit să rezolvi un exerciţiu dificil

 când te încurajează doamna învățătoare,

 ai mâncat mâncarea ta preferată,

 ai făcut o faptă bună etc.

Prin acest dialog, se surprind emoţii de bază cu ajutorul cărora, se analizează, de exemplu, stări de nerăbdare/teamă, fericire, stările de tristeţe, frică, încredere, relaxare, etc

1. ***Dirijarea învăţării*:**
2. **vizionarea** unor secvenţe de film pentru identificarea expresiilor corporale, faciale, verbale simple, care indică ascultarea activă

<https://www.youtube.com/watch?v=i5TaXfD6TCA>

După vizionare, elevii vor completa enunțurile:

Maya a fost surprinsă atunci când ...........................

Ben a fost speriat atunci când ......................

Willi a fost furios când ..........................

Furnicile au fost nerăbdătoare când ......................

Maya a fost fericită când..........

1. **Joc de rol:** Implică-te în situațiile descrise. Ce soluții ai găsit pentru

rezolvarea acestora? Cum ai ajuta-sprijini un copil care...

|  |  |  |  |  |
| --- | --- | --- | --- | --- |
| Un copil care este  accidentat | Un copil care nu vrea să îşi facă temele | Un copil în scaun cu  rotile | Un copil care plânge | Un copil care nu vrea să se spele pe mâini. |

1. **Atelierele talentelor**  – Elevii vor alege atelierul la care participă în funcţie de interesul şi aptitudinile lor.

Atelierul 1 - Îmi place să ajut persoanele nevoiașe, oamenii cu probleme de sănătate

Atelierul 2- Îmi place să reciclez materialele refolosibile, deoarece îmi pasă de sănătatea

mediului înconjurător.

Atelierul 3- Îmi plac orele de ”Educație pentru sănătate”, deoarece vom cunoaște și aplica

regulile de igienă şi îi vom învăţa pe oameni cum să îşi menţină sănătatea.

Atelierul 4- Îmi place să îi ajut pe copii care înţeleg mai greu lecţiile şi să îi sprijin la efectuarea temelor.

Atelierul 5-Îmi place să am grijă de plante şi animale deoarece şi ele au viaţă.

Atelierul 6- Imi place să imi petrec timpul în parc alături de alți copii, chiar dacă nu îi cunosc,

deoarece sunt sociabil

Copiii vor confecţiona un simbol (mascotă, steag, siglă, imn) pentru echipa din care fac parte şi apoi o vor prezenta colegilor, aducând argumente pentru importanţa muncii pe care o desfăşoară.

Pe parcursul întregii lecții, se va acorda o atenție deosebită elevilor cu CES, care vor fi ajutați, încurajați, îndrumați mai mult decât restul elevilor clasei.

1. ***Încheierea lecţiei***

Audierea ,,Cântecului emoţiilor,, şi mimarea stărilor exprimate în cântec

<https://www.youtube.com/watch?v=2AU8B7b9LC8>

1. ***Analiza activității/ Evaluarea***

Profesorul va oferi câte o cupă (din carton) personalizată fiecărei grupe la finalul

activității, împreună cu aprecierele: cea mai organizată echipă, cel mai bun produs, cea mai

creativă echipă, cea mai sudată echipă, etc.

Individual, copiii sunt recompensați cu fețe vesele pe toată perioada de lucru în cadrul grupelor, în funcție de rolul lor și acțiunile urmărite de către profesor / observator.